Diari Oficial de la Generalitat Valenciana


Sumari del DOGV 4067, del 20-08-2001 (2001/8342)

ORDRE de 13 d'agost de 2001, de la Conselleria d'Economia, Hisenda i Ocupació, per la qual s'obri un nou termini de presentació de sol·licituds i s'amplia la dotació pressupostària destinada a finançar en l'any 2001 les ajudes de Foment de l'Ocupació previstes en el capítol II del títol II i en la secció 1 del capítol II, títol III, de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions del Programa d'Ocupació Publica d'Interés Social i Foment del Desenvolupament Local.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8342


Data del document
:   13-08-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * regió desfavorida
    * creació d'ocupació
    * suport econòmic
    * ajuda pública
    * entitat local
    * desenvolupament rural
    * ajuda a l'ocupació

ORDRE de 13 d'agost de 2001, de la Conselleria d'Economia, Hisenda i Ocupació, per la qual s'obri un nou termini de presentació de sol·licituds i s'amplia la dotació pressupostària destinada a finançar en l'any 2001 les ajudes de Foment de l'Ocupació previstes en el capítol II del títol II i en la secció 1 del capítol II, títol III, de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions del Programa d'Ocupació Publica d'Interés Social i Foment del Desenvolupament Local. [2001/8342]
  
L'Ordre de 23 de març de 2001, de la Conselleria d'Economia, Hisenda i Ocupació, (DOGV núm.3.974, de 05/04/01), va donar publicitat a les línies de crèdit i a l'import global màxim destinat a atendre les ajudes del Programa d'Ocupació Públic d'Interés Social i Foment del Desenvolupament Local, per a l'exercici de 2001. Aquestos programes es troben regulats per l'Ordre de 29 de desembre de 2000, de la Conselleria d'Economia, Hisenda i Ocupació (DOGV núm.3.925, de 25/01/2001), per les quals s'estableixen les bases reguladores i el procediment general per a la concessió de les ajudes del Programa d'Ocupació Pública d'Interés Social i Foment del Desenvolupament Local citades.
  
D'altra banda, l'Ordre de 28 de maig de 2001 de la Conselleria d'Economia, Hisenda i Ocupació (DOGV núm.4.011, de 31 de maig), va ampliar la dotació pressupostària destinada a finançar les ajudes previstes en el programa de subvencions en l'àmbit de col·laboració amb les corporacions locals per a la contractació de treballadors desocupats, per a l'any 2001.
  
La Llei 12/2000, de 28 de desembre, de Pressupostos de la Generalitat Valenciana per a l'any 2001, (DOGV núm.3907, de 29 de desembre), inclou al capítol de transferències corrents del programa 322.10 «Foment de l'Ocupació i Economia Social», entre d'altres, determinades línies de subvenció finançades per fons procedents de l'INEM.
  
Mitjançant Ordre de 26 de març de 2001, del Ministeri de Treball i Afers Socials (BOE d'11-04-01), es distribueixen territorialment, per a l'exercici econòmic vigent, les subvencions corresponents a programes de Suport a la Creació d'Ocupació. A conseqüència d'això, per resolució de la Conselleria d'Economia, Hisenda i Ocupació, s'autoritza una generació de crèdit en el programa 322.10 «Foment de l'Ocupació i Economia Social», capítol IV, referit a l'expedient de modificació pressupostària 06.010/01-142, de forma que determinades línies de subvenció sofreixen modificacions en les seues dotacions pressupostàries.
  
Finalment, i atesa la bona acollida de les mesures de foment d'ocupació previstes en l'Ordre de 29 de desembre de 2000, de la Conselleria d'Economia, Hisenda i Ocupació, de subvencions en l'àmbit de col·laboració amb les corporacions locals i contractació d'agents d'Ocupació i Desenvolupament Local, es considera convenient, atés l'increment en la dotació financera corresponent, obrir un nou termini per a sol·licitar les ajudes citades.
  
Per allò exposat, i segons allò que s'ha disposat per l'article 47.11 del Text Refós de la Llei d'Hisenda Publica de la Generalitat Valenciana, aprovat pel Decret Legislatiu de 26 de juny de 1991, mitjançant ordre es donarà publicitat a les línies de subvenció que financen la concessió d'ajudes de naturalesa corrent o de capital i a l'import global màxim que s'hi destina.
  
En virtut d'això, i de conformitat amb allò que s'ha disposat per l'article 35 de la Llei 5/1983, de 30 de desembre, de Govern Valencià,
  
ORDENE
  
Article primer
  
S'amplia la dotació pressupostària destinada a finançar determinades ajudes previstes en l'Ordre de 29 de desembre de 2000, de la Conselleria d'Economia, Hisenda i Ocupació (DOGV núm.3.925, de 25/01/01), per la qual s'estableixen les bases reguladores i el procediment general per a la concessió de subvencions del Programa d'Ocupació Pública d'Interés Social i Foment del Desenvolupament Local, a càrrec del capítol IV, programa 322.10, «Foment de l'Ocupació i Economia Social», línies i imports que a continuació s'assenyalen:
  
a) Les regulades pel capítol II del títol II (Col·laboració amb les Corporacions Locals) es financen a càrrec del capítol IV, import global màxim 5.549.962.637 Ptes. (43.908.384,75 euros), la qual cosa suposa un increment de 3.591.079.486 Ptes. (02.474.707,93 euros) en el codi línia T2941, sobre la dotació anterior.
  
b) Les regulades per la secció 1, capítol II del títol III (Contractació d'Agents d'Ocupació i Desenvolupament Local) es financen a càrrec del capítol IV, codi línia T2942, import global màxim 372.783.166 Ptes. (5.649.966,79 euros), la qual cosa suposa un increment de 491.179.501 de Ptes. (1.803.036,31 euros), sobre la dotació anterior.
  
Article segon
  
S'obri un nou termini de presentació de sol·licituds de 15 dies hàbils comptats a partir de l'endemàl de la publicació d'aquesta ordre en el Diari Oficial de la Generalitat Valenciana, en el programa regulat pel capítol II del títol II (Col·laboració amb les Corporacions Locals) de l'Ordre de 29 de desembre de 2000, de la Conselleria d'Economia, Hisenda i Ocupació (DOGV núm.3.925, de 25/01/01), per la qual s'estableixen les bases reguladores i el procediment general per a la concessió de subvencions del Programa d'Ocupació Pública d'Interés Social i Foment del Desenvolupament Local.
  
Article tercer
  
S'obri un nou termini de presentació de sol·licituds a partir de l'endemà de la publicació d'aquesta ordre en el Diari Oficial de la Generalitat Valenciana, fins al 30 de setembre de 2001, en el programa regulat per la secció 1, capítol II, del títol III (Contractació d'Agents d'Ocupació i Desenvolupament Local) de l'Ordre de 29 de desembre de 2000, de la Conselleria d'Economia, Hisenda i Ocupació (DOGV núm.3.925, de 25/01/01), per la qual s'estableixen les bases reguladores i el procediment general per a la concessió de subvencions del programa d'Ocupació Pública d'Interés Social i Foment del Desenvolupament Local.
  
DISPOSICIÓ ADDICIONAL
  
Primera
  
Les entitats que hagueren presentat sol·licitud per als programes d'ajudes a corporacions locals en l'anterior convocatòria publicada mitjançant l'Ordre de 28 de maig de l'any 2001 i que en la data de publicació d'aquesta ordre no l'hagueren vista atesa podran, juntament amb la nova sol·licitud, manifestar el seu interés a executar la memòria presentada i no atesa en l'anterior convocatòria o bé presentar una nova memòria.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 13 d'agost de 2001
  
El conseller d'Economia, Hisenda i Ocupació,